Heljo Pikhof 2001. aastal
**Heljo Pikhof** (sündinud 20. oktoobril 1958 Tartus) on Eesti poliitik ja jurist, XI, XII, XIII, XIV ja XV Riigikogu liige ning Sotsiaaldemokraatliku Erakonna juhatuse liige.

Haridus
-------

Heljo Pikhof on lõpetanud Miina Härma nim. Tartu 2. Keskkooli 1977. aastal ja Tartu Riikliku Ülikooli juristina 1985. aastal.

Töökäik
-------

Pikhof on töötanud Lõuna Kõrgepingevõrkudes insenerina aastatel 1985–1990, Tartu Tervishoiutöötajate Ametiühingute Liidu esimehena aastatel 1990–1993, Eesti Keskastme Tervishoiutöötajate Kutseliidus juristina aastatel 1993–1999, Põhjamaade Ministrite Nõukogu Infobüroos projektijuhina 2002. aastal ning Tartu Lennukolledžis juristina 2004. aastal.

Poliitiline tegevus
-------------------

Heljo Pikhof on Sotsiaaldemokraatliku Erakonna (varem Rahvaerakond Mõõdukad) liige alates 1996. aastast. Ta oli sotsiaalminister Eiki Nestori nõunik aastatel 1999–2002, Riigikogu Mõõdukate fraktsiooni nõunik aastatel 2002–2003 ning Euroopa Parlamendi liikme Marianne Mikko nõunik aastatel 2004–2007. Ta oli Tartu Linnavolikogu liige aastatel 1996–1999 ja 2002–2007. 2007. aastal kandideeris ta Riigikogu valimistel Tartu linnas ja osutus 2205 häälega valituks. Pikhof valiti Tartu saadikuna Riigikokku ka 2011. aasta ja 2015. aasta parlamendivalimistel, kus ta kogus vastavalt 3270 ja 2007 häält. Aastatel 2007–2009 ja 2014–2015 oli ta Riigikogu sotsiaalkomisjoni esimees ja aastatel 2015–2016 Riigikogu õiguskomisjoni esimees. Ta on seadusandlikul tasandil osalenud mitme sotsiaalprobleemi ja õigusküsimuse lahendamisel. Nii menetles Riigikogu tema juhtimisel 2015. aasta parlamendivalimiste eel töövõimereformi õigusakte. Samuti tegutses Pikhof selle nimel, et 2017. aasta alguses saaks jõustuda lastele mõeldud elatisabisüsteem. 2016. aasta novembrist on ta Riigikogu Sotsiaaldemokraatliku Erakonna fraktsiooni aseesimees. 2017. aasta juunis valis Sotsiaaldemokraatliku Erakonna üldkogu Pikhofi erakonna aseesimeheks. Veel on Pikhof Sotsiaaldemokraatliku Erakonna naiskogu Kadri asepresident ja ühenduse Vanemad Sotsiaaldemokraadid peasekretär.

Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 1242 häält ning osutus valituks.

Ta on avaldanud arvukalt arvamusartikleid Eesti ajakirjanduses.

Isiklikku
---------

|  |  |
| --- | --- |
|  | Pildid, videod ja helifailid Commonsis: **Heljo Pikhof** |

Tal on tütar Kadri ja poeg Andry. Tema hobideks on film, teater, ujumine ja reisimine.

Avaldatud artiklid
------------------

**Ta on avaldanud arvukalt arvamusartikleid Eesti ajakirjanduses**

* 1999 "Sümboolne soodustus. Tulumaksusoodustustest ei piisa lastega perede olukorra parandamiseks"
* 2000 "Praeguse riikliku pensioni suurus sõltub sellest, kui suur on sotsiaalmaks pensionifondi, kui palju on meil tööeas töötegijad ja kui palju pensionisaajaid"
* 2000 "Võrdõiguslikkuse seadus mehi ei kiusa"
* 2000 "Jäigad soomallid hävitavad isiksust"
* 2001 "Palgaseaduse vigade parandus"
* 2018 "Martin Helme, tule 21. sajandisse!"
* 2018 "Tõele tuleb silma vaadata"
* 2018 "Sotsid hoopis suurendavad vabadust, mitte ei piira seda"
* 2018 "Odavamad retseptiravimid aitavad tuhandeid inimesi"
* 2018 "Abivajaja kahe tooli vahel"
* 2018 "Heljo Pikhof: Eakate tervisemured suurema tähelepanu alla"
* 2018 "Topeltohtlik mäng tulevaste pensionitega"
* 2018 "Tasuta haridus põnnieast peale"

Välislingid
-----------

* Lühitutvustus Riigikogu lehel
* 2001 "Pikhof tuleb Tartusse justkui suvilasse"
* 2007 "Tartu linnast riigikokku pääsenud 9 poliitikut"
* 2008 "Küsitlus: Tartust valitud riigikogu liikmete tüüpiline töönädal"
* 2008 "Riigikogulased kavatsevad tööd rabades suve üle elada"
* 2009 "Mida te lähete Euroopa Parlamenti tegema?"

| * v
* r
Riigikogu praegune koosseis |
| --- |
| RE fraktsioon (37) | 

* Akkermann
* Alender
* Haugas
* Joller
* Kadastik
* Kallas
* Keldo
* Kersna
* Kiili
* Kivi
* Kivimägi
* Klaassen
* Kross
* Kruuse
* Kuusemäe
* Laaneots
* Lahe
* Lauri
* Ligi
* Merilind
* Mihkelson
* Pere
* Pillak
* Raidma
* Randpere
* Ruusmann
* Rõivas
* Seeme
* Siemann
* Suslov
* Sutrop
* Sutt
* Sõerd
* Šmigun-Vähi
* Tiidus
* Toomast
* Vaga

 |
| EKRE fraktsioon (17) | 

* Aller
* Epler
* Frosch
* Grünthal
* H.-M. Helme
* Mart Helme
* Martin Helme
* Kingo
* Kokk
* Kunnas
* Laneman
* Pohlak
* A. Poolamets
* E. Poolamets
* Põlluaas
* Valge
* Vooglaid

 |
| KE fraktsioon (16) | 

* Aab
* Belobrovtsev
* Eesmaa
* Hanimägi
* Jevgrafov
* Jufereva-Skuratovski
* Karilaid
* Karuse
* Kiik
* Korobeinik
* Kovalenko-Kõlvart
* Laats
* Mölder
* Ratas
* Sarapuu
* Tšaplõgin

 |
| Eesti 200 fraktsioon (14) | 

* Hussar
* Izmailova
* Lutsar
* Pakosta
* Raid
* Reinaas
* Stoicescu
* K. Tali
* P. Tali
* Tamm
* Taro
* Tein
* Terras
* Uibo

 |
| SDE fraktsioon (9) | 

* Allas
* Kaljulaid
* Kütt
* Lomp
* Maran
* Odinets
* Ossinovski
* Pikhof
* Rand

 |
| Isamaa fraktsioon (8) | 

* Kokk
* Lukas
* Maastik
* Metsoja
* Reinsalu
* Seeder
* Sibul
* Solman

 |
| 
XV Riigikogu |




1. ↑  Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023,